google/wiki40b huggingface dataset:
Auckland Grammar School

Historie

Skolen ble opprettet ved Auckland Grammar Appropriation Act i 1868, men fikk allerede i 1850 skolens charter opprettet av guvernør George Greys Trust Deed.
Grammar Boys, en 60 minuters dokumentar om skolen ble vist på newzealandsk tv.
Auckland Grammar School er lokalisert i to kategori I-historiske plasser definert i Historic Places Act 1993, skolens hovedbygning og krigsminnesmerke. En obelisk foran skolen minner tidligere elver som kjemept i tidligere kriger. Skoens hovedbygning, bygget i 1916 i spansk misjons-stil, inneholder en hall for skolesammenkomster, klasserom og kontor.
Skolens motto «Per Angusta ad Augusta» (Through rough ravines to hallowed heights) er delt med noen andre skoler i Auckland. I den senere tid har Auckland Grammar brukt oversettelsen Through difficulties to greatness.

Inntak

Historisk har etterspørselen etter plasser ved skolen vært større enn tilgjengeligheten, og inntaket har vært selektivt. Nå er inntak avgjort av state school enrolment scheme. Skolen argumenterer med at zoning øker husprisene i sonen, noe som reduserer tilgangen til skoleplasser for folk fra lavere sosioøkonomiske sikt.
Auckland Grammars 'frivillige' donasjoner for hver student var NZD $700 i 2005 og NZD $740 i 2006 – omtrent fem ganger høyere enn gjennomsnittet. Den høyeste frivillige donasjonen are requested by state integrated schools, reaching up to NZD$4,472, men Auckland Grammars er høyest uansett statlig skole (i motsetning til statlig integrerte skoler).
Skolen aksepterer elever fra utlandet hvis de får et legalt studentvisum, som krever en årlig avgift på rundt NZD 20 000. Skolen har per 2007 omkring 60 internasjonale elever, inkludert koreanske, japanske, taiwanske og tyske elever.

NCEA-kontroversen

Den nåværende rektoren, John Morris, er en uttalt kritikker av NCEA. I svar til dette innførte skolen Cambridge International Examinations i 2002.
Den pågående introduksjonen av den kontroversielle New Zealand Scholarship har blitt sett skeptisk på av skolen, og den oppfordrer kun de flinkeste til å forsøke å ta denne. Til tross for dette har skolen flest Scholarship.

Væpnet lærer

I 2006 ble en lærer avsatt etter at læreren truet flere av skolens rugby-spillere med et gevær. Hendelsen hendte sent på natten, og rugbyspillerne var på vei til parkeringsplassen for å dra hjem. Læreren som bodde på skolen misforstod og trodde de var inntrengere. Auckland Grammar rapporterte ikke hendelsen før det hadde gått en uke. Læreren har siden blitt gjeninnsatt.

Nedstikking av renholder

Den 3. oktober 2006 ble en renholder stukket flere ganger på skolens område slik at renholderen ble innlagt på sykehus. Angriperen forsøkte å stjele lommeboken.

Væpnet inntrenger

Den 18. mars 2005 brøt det ut panikk på skolen etter at en mann som bar militærklær kom inn på skolens område, og ropte til elever mens han veivet med et lekegevær. Mannen ble senere arrestert.
Nordborg slott

Nordborg slott er et lite slott som ligger på sydsiden av Nordborg sjø i Nordborg på Als.

Historie

Nordborg slott ble ifølge Saxo grunnlagt av Svend Grathe under navnet Alsborg. Det kan derfor dateres til omkring 1150. Alsborg ble bygget mens Venderne ennu herjet de danske kystene, og plasseringen noen kilometer inne i landet betød at borgen ikke kunne overfalles uten varsel, og lokalbefolkningen fikk bedre muligheter til å søke tilflukt i den. De første skriftlige vitnesbyrd om Alsborg er fra slutten av 1100-tallet. Man vet derfor at biskop Valdemar av Slesvig ble holdt fanget på Alsborg i 1192-97. Da senere Sønderborg ble bygget, skiftet borgen navn til Nordborg. 
Nordborg var i en stor del av middelalderen i kongens besittelse, og har i flere omganger vært en del av inntektsgrunnlaget for kongelige enker.
I 1571 arvet Frederik 2.s bror Hans den Yngre sin mor Dronning Dorotheas besittelser på Als og Sundeved – dermed også Nordborg. Han var en driftig mann som i de følgende 50 år stadig udvidet og forbedret sine besittelser. Det ga bl.a. anledning til en rekke byggeprosjekter i og omkring Nordborg slott.
Da hertug Hans den Yngre døde i 1622, ble hans besittelser delt opp i en rekke små hertugdømmer, også hertugdømmet Nordborg, som gikk til sønnen Johan Adolf. Han døde imidlertid allerede to år senere, og hertugdømmet gikk så videre til den yngre sønnen, Frederik.

Okkupasjoner og brann

Nordborg ble besatt flere ganger under svenskekrigene først av svensker, siden av brandenburgske og polske tropper, og til sist av svenske tropper igjen inntil fredsslutningen i 1660.
I 1665 brøt det ut brann på slottet, og det brant helt ned. Hertugen, Hans Bugislav, gikk fallitt, og ble fratatt sitt len som gikk videre til Hans Bugislavs fetter August av Pløn. I 1678 begynte gjenoppbygningen av slottet, og det er dette årstallet man kan se i det hertugelige våpenskjold over hovedinngangen.
I 1730 kom Nordborg igjen under kronen. Det ble tilleggsjord til Nordborg på ca. 400 ha, men i de efterfølgende årtier ble mye av jorden utstykket til bondergårder, og i 1766 ble slottet solgt til private og deler av bygningerne revet og solgt som byggematerialer.

Høyskole og etterskole

I 1909 ble slottet kjøpt av Nordborg by. Det var den tyskvennlige borgmester Klinkers drøm å bygge en høyskole, som skulle være en motvekt mot de danske høyskoler nord for grensen.
Slottet ble deretter bygget opp etter tegninger av arkitekt Eugen Fink, og i 1910 ble slottet utleid til den tyske høyskoleforeningen i Nordslesvig.
Efter gjenforeningen i 1920, ble slottet kjøpt av grosserer Johan Hansen. Han opprettet Stiftelsen Nord Slot, som siden 1922 har drevet dansk skole på stedet.
Under andre verdenskrig ble slottet overtatt av tyske soldater, som gjorde slottet om til en tysk flåtetreningsbase for spesialtropper.
Nordborg slott har i en årrekke vært rammen om Nord-Als Musikkfestival.
Jerasyl

Etymologi

Navnet er sammensatt av navneleddene jer (ер) og asyl (асыл). Jer er kasakhstansk og kan bety «mann» eller «helt». Asyl (arabisk أصيل) er et opprinnelig arabisk ord som betyr «ekte».
Irregulært militærvesen

Irregulært militærvesen er betegnelsen på et hvilket som helst atypisk militærvesen som skiller seg fra en regulær hær. Ved være definert ved utelukkelse er det betydelig mangfold i hva som kommer inn under betegnelsen irregulær hær. Det kan både referere til en form for militærlignende organisasjon eller til en form for taktikk som benyttes.
En irregulær militær enhet er en som ikke er en del av en regulær militær organisasjon. Et mangfold av betegnelser er gitt til slike irregulære enheter; «tropp», «gruppe», «bande», «styrke» og lignende. Irregulære er soldater som er tilknyttet slike grupperinger, eller er medlemmer av særskilte militære enheter som benytter seg av irregulær militærtaktikk. Irregulær krigføring er krigføring som benytter taktikk som vanligvis benyttes av irregulære militære organisasjoner. Som regel innebærer det å unngå slag i stort format, og fokuserer på mindre, fordekte trefninger, gjerne geriljakrig.
I humanitær folkerett refererer «irregulære styrker» til en kategori av krigførende bestående av enkeltindivider som utgjør en del av de militære styrkene til en krigførende part av en bevæpnet konflikt, internasjonal eller ikke internasjonal, men som ikke tilhører denne parts faste og regulære styrker, og operer i eller utenfor deres eget område, selv om området er under okkupasjon.
Barbara Bush

Bakgrunn

Barbara Pierce vokste opp i Rye i Westchester County rett nord for New York. Hennes far Marvin var sjef for forlaget McCall, mens hennes mor Pauline, som var datter av en dommer fra Ohio, var en samfunnsengasjert hjemmeværende husmor. Hun kom senere på kostskolen Ashley Hall i Charleston i Sør-Carolina.
En av hennes forfedre, New England-kolonisten Thomas Pierce, var også forfar til USAs 14. president Franklin Pierce.

Ekteskap og familie

Da Barbara var 16 år traff hun George H.W. Bush, og de to forlovet seg ett og et halvt år senere, rett før George dro avsted for å tjenestegjøre som pilot i andre verdenskrig. Da han kom tilbake på permisjon hadde Barbara Pierce oppgitt studiene sine ved Smith College i Northampton i Massachusetts. To uker senere, 6. januar 1945, ble de to gift.
Etter krigen fullførte George Bush studiene ved Yale-universitetet, og de flyttet til Midland i Texas. I denne perioden grunnla han et oljefirma.
De var gift i lengre tid enn noe annet presidentpar i amerikansk historie, og fikk seks barn: George, Pauline Robinson «Robin» (20. desember 1949 – 11. oktober 1953, der hun døde av leukemi), John Ellis, Neil, Marvin og Dorothy Walker.

Politikerfrue, førstedame

Barbara Bushs liv var preget av ektemannens politiske karriere. Årene 1967–1971 var han medlem av Representantenes hus i den amerikanske Kongressen. I 1980 stilte han som presidentkandidat i republikanernes primærvalg, og ble, etter å ha innstilt sin kampanje, valgt som Ronald Reagans visepresidentkandidat. De to vant det påfølgende presidentvalget. I 1988 lanserte han sitt kandidatur til å etterfølge Reagan i presidentembedet, og slo den demokratiske utfordreren Michael Dukakis i det påfølgende presidentvalget. Han tapte presidentvalget i 1992 for den demokratiske kandidaten, Bill Clinton.

Etter politikken

Etter presidentperioden bosatte de seg i Houston i Texas. Bush-familien har også et sommerhus i Kennebunkport i Maine.
Barbara Bush satt i styrene for AmeriCares og Mayo Clinic og stod i spissen for sin egen Barbara Bush Foundation.
Barbara Bush skrev to bøker, Millie's Book, 1990, og en selvbiografi, Barbara Bush: A Memoir, 1994.
Sønnen George W. Bush var president i USA fra 2001 til 2009, slik at Barbara er én av to førstedamer som også var mor til en president. Den andre var Abigail Adams, som var gift med president John Adams og mor til USAs sjette president John Quincy Adams.
To skoler i Texas, én i Houston og én i Dallas-forstaden Grand Prairie, er oppkalt etter henne. Det er den ene av George W. Bushs døtre også.
Barbara Bush døde 17. april 2018 i en alder av 92 år.
Farmersville (Texas)

Farmersville er en by i Collin County i Texas i USA. Folketallet var på 3.301 i 2010.
Farmersville ble grunnlagt i 1849. Den første bosettingen fikk sitt navn av de to pionerene William Pickney Chapman og John Hendrex som begge var landbrukere.
Hems

Hems er en høy platting i ei stue med åpent rom til røstet. En hems fantes eller finnes også ofte i hytter, koier eller seterhus. Den kan være mer eller mindre åpen på tre sider, eller utgjøre et loft over klevepartiet (koven) i en stuebygning, med åpning i tverrveggen ut mot øvre del av stuerommet.
Navnet skal være en relativt moderne forkortelse av hemsedal, betegnelsen som ble brukt i deler av Hallingdal. Opprinnelig kan navnet ha vært spøkefullt ment, men det kan også ha oppstått fordi en hems åpner seg mot stuerommet på samme måte som Hemsedal møter hoveddalføret Hallingdal ved Gol.
I eldre byggeskikk var hemser særlig utbredt i Hallingdal, hvor de fantes i mange stuer med én etasje og treromsplan eller akershusisk plan. Løsningen kjennes også fra Numedal og Vestlandet. I nedre deler av Hemsedal var den vanligste betegnelsen tarr, i øvre deler hjall, en variant av ordet hjell, som brukes i andre dialekter. Hemser i selve stuerommet forekom ikke i årestuer eller stuer med røykovn, hvor røyken fra ildstedet fylte øvre del av stua før den slapp ut gjennom ljoren i taket. Peis eller ovn med røykpipe over tak var en forutsetning for å innrede hems i stua.
Hallingstuer hadde ofte en takkonstruksjon med sperrer understøttet av mønsås og to sideåser. Fra gavlvegg til mellomvegg spente ofte to firhogne bjelker eller slinder som hvilte på en kraftigere bjelke på tvers av stua, beten eller kronen. De to slindene egnet seg godt som bæring for en hems. En alternativ lokal betegnelse for hemsen var derfor «uppå slindo».
Gulvet i hemsen blir liggende omtrent i høyde med langveggene i huset. Takhøyden blir størst på midten, under mønsåsen, men i mindre stuer blir det sjelden full ståhøyde. En fritthengende hems blir selvsagt ikke ført helt ut til ytterveggene, i motsetning til en hems på loftet over kleven. I hallingstuer var det gjerne to faste senger på hemsen, innunder skråtaket. Sengegavlene dannet da rekkverk mot stua, og mellom dem var det en grind, nødvendig fordi hemsen ofte var soveplass for småbarn. Hemsen hadde adkomst fra en stige i stua, som kunne heises opp så den ikke var i veien.
Hemser ble i nyere tid svært populære i fjellhytter fordi de utnytter plassen godt og kan gi mange ekstra sengeplasser i en liten hytte eller koie. I moderne hytter blir det ofte lagt madrasser rett på hemsgulvet.
André Bork

Læreår

Han gikk i lære hos xylograf Hans Peter Hansen i fire år og var samtidig elev ved Det tekniske Selskabs Skole. I 1871 fikk han plass på Kunstakademiet i København, men fulgte undervisningen i den almindelige forberedelsesklasse kun i et kvartal. Samme år som han ble student ved akademiet reiste han til Stuttgart for å lære mer om xylografihåndverket.
I perioden 1883 til 1885 oppholdt han seg i Wien for å arbeide på atelier der, og han fortsatte sin kunstneriske virksomhet andre steder i utlandet. I München var han blant dem som fikk skjære Rudolf von Seitz' illustrasjoner til Johann Wolfgang von Goethes Faust. Her kom han også til å xylografere bilder for det populære vittighetsbladet Fliegende Blätter. Dernest tok han til Paris, hvor han ble involvert i billedarbeidet med Victor Hugos Les travailleurs de la Mer. Så hadde han et oppholld i Berlin. I Firenze utførte han i 1888 træsnit etter Sassoferratos Madonna, fulgt av opphold i Nederland og i London.
Harduf

Harduf (hebraisk הַרְדּוּף, dvs. oleander) er en antroposofisk kibbutz i Israel. Den ligger i nedre Galilea, og hadde 431 innbyggere i 2006.
Kibbutzen ble etablert av Jesaiah Ben-Aharon og andre israelske antroposofer i 1982, og oppkalt etter oleanderplanten som vokser i egnen.
Phrurolithus festivus

Utseende

Phrurolithus festivus er omtrent 3 mm lang og ligner noe på en maur av utseende. Den er brunlig og noe mørkere svartbrun, med en ganske blank kropp. Den har et noe smalt hode, det vil si at forkroppen er tilsmalnet foran og bredere bak. De har åtte øyne som er plassert på to rader. De fremre spinnvortene er kjegleformede og står tett inntil hverandre.
Phrurolithus festivus er en dagaktiv edderkopp som jakter på små leddyr, antakelig maur, siden den gjerne finnes der det er maur.
Hevneren fra Alcatraz

Handling

Walker (Lee Marvin) blir skutt og forådt av sin kone og venn under et kupp mot en lyssky forbryteroganisasjon på Alcatraz. Når han to år senere kommer for å kreve sin andel, har den svikefulle kameraten brukt pengene til å kjøpe seg inn i et forbrytersyndikat. Walker dreper i tur og orden dem han holder ansvarlig for tyveriet. Han blir imidlertid mer og mer forvirret og frustrert når han finner ut at det ikke finnes noen penger, fordi Syndikatet er storfinansens verden, en verden befolket av respektable forretningsmenn med lommebøkene fulle av kredittkort.
Ja, vi elsker (film)

Handling

Filmen viser tilbakeblikket til en druknende mann i slutten av trettiårene. Arve Nor (Roy Hansen) er utsatt for en båtulykke alene på sjøen, og tar et oppgjør med egen identitet i hans siste øyeblikk på jorden. Barndommen, studentlivet og voksenlivet som gymnaslærer, vises mot et sosialt og kulturelt bakteppe som tar opp politisk agenda fra 2. Verdens krig, gjennom 1960 - 70 tallet og frem til 1980 tallet. Filmens tematikk omhandler hvordan identitet er formet og definert i henhold til individet som del av familie, nasjonen og den større internasjonale konteksten. Filmen er på ett plan et oppgjør med 68-generasjonen. Videre stiller den spørsmål rundt hvor vidt vi kan vite hvem vi selv er, om vi virkelig kan kjenne andre mennesker, og om hver ny generasjon egentlig er annerledes fra den forutgående.

Mottakelse

Filmen fikk en blandet mottakelse i norsk presse, og en positiv mottakelse i internasjonal presse.
Tåtten om Torarin Stuttfell

Tåtten om Torarin Stuttfell (Þórarins þáttr stuttfeldar) er en tått, en kort islendingesaga fra 1200-tallet. Historien foregår i Norge i kong Sigurd Jorsalfares styretid (1103-1130).
Dette er en tått av den korte typen som rammer inn et kvad med en kort prosatekstangivelse av situasjonen; og den svarer til kapittel 39 av Magnussønnenes saga (fra Heimskringla) i versjonen kjent fra Morkinskinna. Det handler om skalden Torarin og hans kvad Stuttfeldardrápa.
Oversatt til norsk av Jon Gunnar Jørgensen i fembindsverket Islendingesagaene, 2014.
Sørvikmark

Sørvikmark er et sted i Harstad kommune i Troms. Sørvikmark ligger cirka to mil utenfor Harstad sentrum og tre kilometer fra Sørvik. Her er det også et fotballag som heter SMIL
Eikerenvassdraget

Eikerenvassdraget er en sidegrein av Drammensvassdraget. Det har utspring i Re og Holmestrand kommuner i nordre Vestfold og munner ut i Drammenselva gjennom Vestfosselva ved Hokksund i Øvre Eiker kommune i Buskerud. Vassdraget har et nedbørfelt på 531,25 km².
De øverste delene av vassdraget består av tre greiner, Lianelva, Dokkaelva og Hillestadelva, som samles i Hillestadvannet. Vassdraget fortsetter via Nøtneselva videre mot nord gjennom Haugestadvannet og Vikevannet (som bare er avdelt med en kort innsnevring) og videre via Kopstadelva mot nordvest til Bergsvannet. Fra Bergsvannet renner den korte Eidsfosselva ut i Eikeren.
Til Eikeren kommer det også tilløp fra Hakavikelva, som kommer fra innsjøen Øksne på platået mot Numedalen i vest, og fra Tryterudelva i øst. I nordvest går Eikeren over i Fiskumvannet, som ligger på samme høyde og er adskilt fra Eikeren med et kort sund. Fiskumvannet får tilløp fra Dørja, Fiskumelva og Delerelva. Det har utløp mot nord til Vestfosselva, som passerer gjennom tettstedene Vestfossen og Hokksund før den munner ut i Drammenselva.
Glasnevin gravlund

Glasnevin gravlund, også kjent som Prospect gravlund, er den katolske hovedgravlunden i Dublin. Den er også de facto najonalkirkegård for Irland.
Gravlunden ble opprettet på midten av det 19. århundre for å erstattet eldre gravlunder inne i byen. Den inneholder en rekke historiske monumenter og gravene til en rekke fremtredende personer fra Irlands nyere historie, som Charles Stewart Parnell, Daniel O'Connell, Michael Collins, Éamon de Valera, Kevin Barry og Constance Markiewicz. Parnell var protestant, men ble allikevel gravlagt på Glasnevin på grunn av sin innsats for irsk selvstyre.
Mor Monsen

Mor Monsen er en kake som stekes i langpanne og som gjerne lages til jul. Kaken består av smør, sukker, egg, hvetemel, bakepulver, mandler, korinter og gjerne perlesukker på toppen til pynt.
Når kaken er ferdig stekt, deles den opp i passende serveringsbiter.
Sothøne

Beskrivelse

Sothøna er en mørk sotfarget, rund og kompakt fugl, med kort hale og store føtter. Den er 36-42 cm lang, og veier ca. 700 gram. Nebbet er hvitt med panneskjold. Øynene er røde. Hunnfugl og hannfugl er like. Ungfugl er lysere enn voksen fugl. Sothøna kan kjennes igjen på sine nikkende bevegelser når den svømmer. Den holder til i vann eller i mindre viker ved havet, der det er tett vegetasjon, og den dykker ofte. 
Reiret finnes ofte på ei flytende "øy" inne i tett vegetasjon. Fuglen legger 5-10 egg i månedene april – juni, og begge foreldrene ruger på eggene og henter mat til ungene. Sothøna lever stort sett på plantekost, som den gjerne henter i vannet, men lever også på mark og annet småkryp.

Utbredelse og trekkforhold

I Norge finner vi sothøna som hekkefugl i Oslofjorden og sørover til Rogaland, men den kan også finnes som hekkende i Trøndelag. Ellers kan det dukke opp streiffugler over hele landet. De fleste trekker til Vest-Europa før jul, men en del overvintrer i Sør-Norge.
Shawinigan-2-demningen

Shawinigan-2-demningen er en demning med et vannkraftverk i Saint-Maurice-elva i Québec, Canada. Det har en installert total vannkrafteffekt på  200 MW, fordelt på 8 generatorer. Vannfallet (hydraulic head) er på 44,2 meter. Anlegget stod ferdig konstruert i 1929, etter atten års arbeider. Dette anlegget magasinerer ikke opp noe reservoar, men er et såkalt elvekraftverk (run-of-river).
Anlegget igger bare om lag 100 meter fra Shawinigan-3-demningen, og de to anleggene demmer opp et felles reservoar.
Blount Island Command

Blount Island Command er en kommando i U.S. Marine Corps med ansvar for regelmessig vedlikehold av forhåndsanbrakt krigsmateriell på skip og kontroll med Marine Corps Prepositioning Program–Norway (MCPP-N). Kommandoen har standkvarter på østsiden av Blount Island.

Historikk

Konseptet for forhåndsanbringelse av krigsmateriell på skip, kalt Maritime Prepositioning Force (MPF), ble først utarbeidet sent på 1970-tallet. Det første programmet, som ble etablert i 1979, ble kalt Near Term Prepositioning Force (NTPF). NTPF benyttet eksisterende operativt krigsmateriell og forsyninger for lasting ombord i tilgjengelige skip tilhørende Military Sealift Command (MSC). Disse skipene var stasjonert på Diego Garcia og det første vedlikeholdet av krigsmateriell og skip ble gjort i Naha, Okinawa og Subic Bay Naval Base. U.S. Marine Corps erfarte umiddelbart fordelene med å forhåndsanbringe krigsmateriell og grep muligheten til å styrke stridsberedskapet.
I mars 1983 beordret kommandanten i U.S. Marine Corps at det skulle anskaffes utstyr og forsyninger til MPF-programmet. MSC leide 13 skip for MPF-programmet. Skipene ble fordelt på tre skvadroner. Skvadron 1 og 2 ble stasjonert i Wilmington i North Carolina og Skvadron 3 ble stasjonert i Panama City i Florida. Ammunisjonen til alle tre skvadronene ble lastet på Military Ocean Terminal i Sunny Point i North Carolina.
I 1986 etablerte U.S. Marine Corps en ny kommando, Biennal Maintenance Command (BMC), på Blount Island i Jacksonville i Florida, på 262 acre (1,06 km²). I 1989 ble Blount Island Command etablert som en kommando underlagt Marine Corps Logistics Bases, Albany, Georgia.
Norge Rundt

Programledere

Norge Rundt har ingen fast programleder, og veksler på denne rollen hver tredje måned. Det har siden starten vært mer enn 190 forskjellige programledere for Norge Rundt.
Tragostomoides

Utseende

Tragocephalini er middelsstore, kraftige, ofte ganske fargerike trebukker.

Levevis

Som de fleste andre trebukker borer larvene i ved.

Utbredelse

Slekten er utbredt i det sørøstlige Afrika (Den demokratiske republikken Kongo, Tanzania, Malawi, Zimbabwe og Zambia).
MF «Davik» (2009)

M/F «Davik» er en bilferge bygget i 2009 for Fjord1 Fylkesbaatane.
«Davik» ble bygget av Fiskerstrand Verft som byggenummer 66.
Riksdagsvalget i Tyskland 1887

Valget i Tyskland 1887 var det syvende føderale valg i Tyskland etter den tyske riksgrunnleggelse.
Falsosophronica

Utseende

Middelsstore trebukker, mønstret i brunt, svart og hvitt. Antennene er lengre enn kroppen. Pronotum er nærmest tønneformet uten pigger på sidene, litt bredere enn langt. Dekkvingene har nokså avrundede "skuldre".

Levevis

Som de fleste andre trebukker borer larvene i ved.

Utbredelse

Arten er kjent fra Den demokratiske republikken Kongo.
ISO 3166-2:YT

ISO 3166-2:YT er Mayottes del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Mayotte.
Mayotte, som er et fransk oversjøisk departement, er offisielt tildelt ISO 3166-1 alfa-2-koden YT. Det har også koden FR-YT i ISO 3166-2:FR, Frankrikes del av ISO 3166-2.
Kalevi Kotkas

Olympiske leker

Under OL 1932 kom han på 7.-plass i diskos med et kast på 45,87. Fire år senere, under OL 1936, ble han utslått i diskoskvalifiseringen. I høydehopp vant Cornelius Johnson USA gullmedaljen med olympisk rekord på 2,03 m. Kotkas hoppet 2,00, samme høyde som amerikanerne David Albritton og Delos Thurber. Etter omhopping endte Kotkas på 4.-plass.

Europamesterskap

Under det første europamesterskapet i friidrett i 1934 ble Kotkas nr. 10 i diskos, I høyde ble han europamester med resultatet 2,00 m. Under EM 1938 kom Kotkas på fjerdeplass i diskos med 48,63, bare 9 centimeter fra bronsemedaljen. I høydefinalen, som ble arrangert like etterpå, tok Kotkas sølv med et hopp på 1,94, slått av svenske Kurt Lundqvist, som hoppet 1,97.